Ο τρισδιάστατος υπέρηχος είναι μία σύγχρονη εξέλιξη του απλού (δύο διαστάσεων) υπερήχου και παρέχει ευκρινέστερη ανάλυση του γυναικείου γεννητικού συστήματος. Η τρισδιάστατη απεικόνιση των οργάνων της γυναικείας πυέλου παρέχει επαρκείς πληροφορίες των διαφόρων παθήσεων της μήτρας. Είναι εξέταση χαμαηλού οικονομικού κόστους, ανώδυνη, αποφεύγεται η ταλαιπωρία της γυναίκας (διαρκεί περίπου 10 λεπτά) και αρκετές φορές φαίνεται να είναι αποτελεσματικότερη, έναντι άλλων διαγνωστικών μεθόδων (αξονική τομογραφία, μαγνητική τομογραφία).Που χρησιμεύει η τρισδιάστατη υπερηχογραφία;Στην ευκρινέστερη διάγνωση καλοήθων παθήσεων της μήτρας (ινομυώματα, αδενομύωση, πολύποδες, συμφύσεις).Στην ανίχνευση και διερεύνηση μορφωμάτων των ωοθηκών και σαλπίγγων (κύστης ωοθηκών και σαλπίγγων).Στην πρόληψη και έγκυρη διάγνωση του καρκίνου μήτρας, ωοθηκών και σαλπίγγων.Στην έγκαιρη διάγνωση παθολογικών καταστάσεων στο 1ο τρίμηνο της εγκυμοσύνης (εξωμήτρια κύηση, μύλη κύηση).Στον έλεγχο της γυναικείας υπογονιμότητας με την πληρέστερη εκτίμηση της μήτρας για διαπλαστικές ανωμαλίες.Στη σωστή επιλογή και σχεδιασμό χειρουργικής επέμβασης από τον Ιατρό ανάλογε με το αίτιο.